Lav et referat af nedenstående tekst:

Tekst:
- Nej, en vanvittig scoring, udbrød TV 2 Sports kommentatorduo, da de kommenterede semifinalerne i ishockey. Herlev Eagles’ Maksim Popovic fik reduceret til 3-2 mod Aalborg Pirates i midten af tredje periode, da han scorede et sjældent set mål efter faceoff. - Julian Jakobsen vinder faceoffen over Maksim Popovic, der får staven på pucken, og så går pucken ellers i en blød bue over George Sørensen i Aalborg-målet. Man kan tydeligt se, at det ikke er en afslutning fra Popovic, men det er kræften fra Jakobsens slag, der sender pucken i nettet, fortæller TV 2 Sports ishockeyekspert Morten Green om situationen. - Det er helt vildt, det her. Den her kommer til at gå verden rundt. Der går ikke mange timer, før det her klip bliver set i NHL-omklædningsrummene, lød det fra kollegaen Jimmy Bøjgaard. Se målet herunder: Mundlam Jakobsen Popovics spektakulære scoring undrede stadig Julian Jakobsen efter kampen. - Jeg forsøger at rykke pucken tilbage, og så ved jeg ikke helt, hvad der sker, fortæller Julian Jakobsen om episoden. Heldigvis for Jakobsen ændrede den aparte scoring ikke på, at Aalborg Pirates trak sig sejrrigt ud af opgøret med en sejr på 4-2. Jakobsen scorede samtidig kampens sidste mål, så han havde overskud til at trække på smilebåndet af situationen. - Så har man prøvet det med. Jeg kan ikke lade være med at smile lidt af det. De forsvarende danske mestre fra Aalborg har dermed vundet det første semifinaleopgør over Herlev. Det første hold, der vinder fire kampe, går videre til finalen, hvor enten Herning Blue Fox eller Esbjerg Energy venter.

Referat:
Herlev Eagles' Maksim Popovic scorede et spektakulært mål, der begejstrede TV 2 Sports kommentatorduo.